Urmareste Modifică dimensiunea fontului: Play

Sibiu, 24 iun /Agerpres/ - Cei 8.000 de romi din România care se află în Marea Britanie vor fi primii afectaţi de rezultatul referendumului din Marea Britanie, a declarat vineri, pentru AGERPRES, autointitulatul rege al romilor de pretutindeni, Dorin Cioabă.



"Romii vor fi primii afectaţi. În Marea Britanie nu sunt foarte mulţi, în jurul a 7-8.000, însă exista tendinţa de a-i atrage acolo. Foarte mulţi care mergeau acolo îşi găseau de lucru, le mergea bine. Cred că ar fi existat un val de a merge în Anglia. Dacă britanicii au ieşit din UE, probabil vor introduce vizele, nu? Eu cred că romii vor avea de suferit. Ei vor fi primii care vor avea de suferit. Guvernul britanic va lua măsuri prima dată împotriva romilor. Sunt îngrijorat. Când se luau de romi, UE îi apăra. Eu cred că măsura îi vizează în primul rând pe romi", a declarat Dorin Cioabă.



Premierul britanic David Cameron a anunţat vineri că va demisiona din fruntea guvernului până în octombrie, după ce britanicii au votat joi la referendum în favoarea ieşirii Marii Britanii din Uniunea Europeană, transmite Reuters.



Conform rezultatelor definitive, 51,9% dintre britanici au votat joi în favoarea Brexit-ului. Rata prezenţei la vot a fost de 72,2%. Numărul votanţilor care s-au pronunţat pentru ieşirea Marii Britanii din Uniunea Europeană se ridică la 17.410.742 milioane. AGERPRES / (A - autor: Isabela Paulescu, editor: Mihai Simionescu)